Augas de Galicia

Augas de Galicia é unha entidade pública e empresarial da Xunta de Galicia que se rexe polo decreto 23/2012. Ata entón estaba formada polo organismo autónomo Augas de Galicia e a Empresa Pública de Obras e Servizos Hidráulicos creados en 1996. Augas de Galicia é a entidade creada para a xestión dos recursos hídricos de Galiza e o seu aproveitamento. Tamén ten funcións de vixilancia da legalidade e proposición de sancións polo incumprimento da normativa.
 Funcións 
As funcións de Augas de Galicia baseánse nos seguintes obxectivos:

 a) Utilización sustentable e racional da auga e contribución á preservación e mellora do medio ambiente e dos ecosistemas acuáticos.
 b) Compatibilidade da xestión pública da auga coa ordenación do territorio, actividade económica, conservación e protección do medio ambiente e a natureza.
 c) Demarcación Hidrográfica da costa de Galicia.
 d) Participación dos cidadáns, transparencia e información ao público.
 e) Eficacia na prestación dos servizos públicos de abastecemento, saneamento e depuración.
 f) Recuperación dos custos dos servizos relacionados coa auga, incluídos os custos ambientais, para acadar a suficiencia financeira do sistema a un prezo axeitado.
 g) Coordinación e cooperación entre as administracións públicas.
 h) Garantir da calidade da subministración da auga, defensa da saúde dos cidadáns e das cidadás.
 i) Solidariedade territorial nos investimentos en infraestruturas e de equidade social nas tarifarias.

 Estrutura interna 
O seu organigrama interno e funcionamento está estruturado en:
 Presidencia, órgano executivo.
 Consello Reitor, estrutura de participación integrada para o uso sostible da auga.

 Notas 

 Véxase tamén 
 Ligazóns externas 
 Augas de Galicia
 DHGC - Visor Xeografico Galicia Costa (Augas de Galicia)
 Plan Hidrolóxico de Galicia Costa

Categoría:Organismos da Xunta de Galicia